**ОБРАЗАЦ 5.1**

**МОДЕЛ УГОВОРА О НАБАВЦИ НАМИРНИЦА ЗА ПРИПРЕМАЊЕ ХРАНЕ – Партија бр.1 – роба широке потрошње**

Закључен дана године између уговорних страна:

1.“Центар за образовање Крагујевац“,Трг тополиваца бр. 4, матични број 17821717, ПИБ 107183610, кога заступа Никола Спасић директор (у даљем тексту Наручилац).

и

2. из ул. ,

број \_\_\_\_\_\_\_\_\_\_ , матични број \_\_\_\_\_\_\_\_\_\_\_\_\_\_\_\_\_\_\_ , ПИБ \_\_\_\_\_\_\_\_\_\_\_\_\_\_\_\_\_\_\_\_\_ , кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (у даљем тексту Добављач).

Уговорне стране констатују:

Да је Наручилац, у складу са чланом 52. Закона о јавним набавкама („Сл.гласник РС“, бр.91/19) спровео отворени поступак у коме су сви заинтересовани привредни субјекти могли да поднесу понуду.

Да је Добављач доставио понуду бр. од која у потпуности испуњава законске услове и услове из конкурсне документације, а која се налази у прилогу овог Уговора и његов је саставни део.

Да је Наручилац у складу са чланом 146. Закона о јавним набавкама („Сл.гласник РС“, бр. 91/19) донео Одлуку о додели уговора број од године и за набавку добара за Партију број 1 - роба широке потрошње која је предмет овог уговора, изабрао Добављача \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ из ,који ће предметну набавку реализовати.

**Члан 1.**

Предмет уговора је набавка добара – намирница за припрему и послуживање хране, за потребе Центра за образовање Крагујевац, Партија број 1 - роба широке потрошње и ближе је одређен спецификацијом предмета набавке и прихваћеном понудом Добављача број од . године, датим у прилогу овог Уговора са којим чине саставни и неодвојиви део.

За испоруку предметних добара у року важења овог Уговора, Добављач обезбеђује све потребне материјалне и људске ресурсе и испуњава све друге обавезе и услове неопходне за потпуну реализацију обавеза преузетих датом понудом, а које су предмет овог Уговора, и то свему у складу са позитивним прописима, стандардима и нормативима за ову врсту посла.

**Члан 2.**

Наручулац у складу са планом одређује обим и динамику испоруке предметних добара и по врсти и количини, конкретизује требовањем које упућује Добављачу писаним путем (маил или факс).

Рок испоруке не може бити дужи од 15 дана, евентуално 30 дана од дана извршене поруџбине (мејл, факс), а на основу закљученог уговора о јавној набавци.

Добављач је дужан да се придржава сатнице и начина транспорта за испоруку добара, у свему према писаним захтевима Наручиоца.

**Члан 3.**

На основу требовања Наручиоца, приликом сваке испоруке добара, Добављач је дужан да Наручиоцу преда отпремницу о испоруци робе.

Отпремницу потписују представници Наручиоца и Добављача, у складу са правилима о пријему робе.

Отпремница из става 2. овог члана саставља се у писаној форми у два истоветна примерка, један примерак за Наручиоца и један за Добављача.

Испорука робе врши се ФЦО магацини Наручиоца, истоварена роба у исте, а ближе одређена спецификацијом предметне набавке.

**Члан 4.**

Укупна вредност овог уговора износи \_\_\_\_\_\_\_\_\_\_\_ динара без урачунатог ПДВ, односно \_\_\_\_\_\_\_\_\_\_\_ динара са урачунатим ПДВ-ом, а добијене на основу јединичних цена из дате спецификације и усвојене понуде Добављача.

У јединичну цену је урачуната цена добара јавне набавке, као и сви остали зависни трошкови које Добављач има у реализацији предметне јавне набавке.

Уговорена цена предмета набавке је фиксна у року од минимум 30 дана од дана почетка реализације Уговора.

Протеком рока из претходног става овог члана, јединичне цене добара из Уговора, могу се мењати само уколико на тржишту дође до промене цена.

Уколико на тржишту дође до промене раста индекса потрошачких цена за добра из Уговора, а према подацима Републичког завода за статистику, за 10% и више од уговорене цене, Добављач има право да Наручиоцу поднесе захтев за повећање цене, у писаној форми, уз достављање валидних доказа о потреби промене цене и уз искључиво писмену сагласност Наручиоца може доћи до промена цене које ће се примењивати од дана закључења Анекса уговора.

Уколико на тржишту дође до промене пада индекса потрошачких цена за добра из Уговора, а према подацима Републичког завода за статистику, за 10% и више од уговорене цене, јединичне цене добара се могу смањити искључиво уз писмену сагласност Добављача, а по захтеву Наручиоца, с тим што ће се промена цене примењивати од дана закључења Анекса уговора.

У случају да уговорне стране не постигну споразум о промени цена из става 5. и 6. овог члана, Уговор се може раскинути у року од 30 дана од дана пријема писменог изјашњења друге уговорне стране о неприхватању промена цена, с тим да је Добављач у обавези да у наведеном периоду настави са испоруком робе по уговореним јединичним ценама.

Рок важења понуде је дана (не може бити краћи од 30 дана од дана отварања понуда).

**Члан 5.**

Количина добара наведене у спецификацији су оквирне за све време важења уговора. Уговор се закључује на период од једне године, односно до утрошка укупно уговорене вредности из члана 4.овог уговора, а ступа на снагу даном потписивања.

Обавезе везане за реализацију предметне набавке које доспевају у наредној буџетској години, биће реализоване највише до износа средстава која ће за ту намену бити одобрена у тој буџетској години.

**Члан 6.**

Добављач гарантује да ће квалитет добара које испоручује Наручиоцу у року важења овог Уговора бити сталан, у складу са преузетом понудом и спецификацијом предмета набавке.

Добављач се обавезује да за свако испоручено добро достави декларацију и одговарајуће доказе о њиховој здравственој исправности у складу са позитивним прописима Републике Србије који регулишу безбедност хране, на основу којих преузима одговорност за квалитет испоручених добара. Добављач је дужан да приликом испоруке доставља добра у оригиналној произвођачкој амбалажи, при чему транспортна збирна амбалажа треба да буде затворена тако да обезбеђује производ од загађења, расипања, квара и других промена.

На кутијама је обавезна декларација на српском језику која је у складу са Правилником о декларисању, означавању и рекламирању хране.

Добављач је у обавези да испоручује искључиво добра произвођача који су наведени у Понуди.

Изузетно, ако Понуђач није у могућности да испоручује добра од стране произвођача наведених у понуди, у обавези је да Наручиоца о томе писмено обавести пре испоруке, са предлогом замене робе и исправом произвођача да предметна роба одговара прописима о здравственој исправности и декларацијом.

Наручилац задржава право да једнострано раскине уговор уколико не прихвати предложену замену, а на штету Добављача.

Због промене произвођача и/или паковања, понуђач не може тражити промену уговорене јединичне цене.

**Члан 7.**

Наручилац и Добављач ће приликом сваке испоруке предмета набавке на основу закљученог уговора о јавној набавци извршити квалитативан и квантитативан пријем, у магацинским просторима Наручиоца бројањем, мерењем и појединачним прегледом сваке амбалажне јединице испорученог добра.

Након квантитативног и квалитативног пријема добара, од стране Наручиоца и утврђивању да су испоручена добра уговорене количине и квалитета, представници Наручиоца и Добављача потписују отпремницу о примопредаји.

Уколико представник Наручиоца, приликом квалитативног пријема добара уочи недостатке у погледу квалитета, у обавези је да одбије пријем добара и од Добављача захтева нову испоруку добара уговореног квалитета у року од 24 часа.

Уколико представник Наручиоца, приликом квантитативног пријема добара уочи недостатке у погледу количине, врши пријем истих, записнички са представником Добављача констатује количински недостатак и у обавези је да исти достави надлежној служби Наручиоца.

Ако се након пријема предмета набавке покаже неки недостатак који се није могао открити уобичајеним прегледом, Наручилац је дужан да без одлагања обавести Добављача, сачини Записник о рекламацији и захтева од Добављача да у року од 1 ( једног ) дана отклони недостатак или да му преда друго добро без недостатка.

**Члан 8.**

Контрола уговореног квалитета добара која су предмет набавке, вршиће се за све време важења овог Уговора, од стране овлашћене институције, а по диспозицијама Наручиоца.

Добављач је дужан да о свом трошку обави одговарајућа испитивања добара. Добављач је одговоран уколико испоручи добра која не одговара квалитету.

**Члан 9.**

Наручилац и Добављач су сагласни да се плаћање по овом уговору врши безготовински, без аванса према испостављеним фактурама од стране Добављача, на текући рачун Добављача број \_\_\_\_\_\_\_\_\_\_\_\_\_\_\_\_\_\_\_\_\_\_\_\_ код пословне банке \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Фактура мора да садржи број и датум уговора.

Рок плаћања је 45 дана (у складу са Законом о роковима измирења новчаних обавеза у комерцијалним трансакцијама, “Сл.гласник РС”, бр. 119/12,68/2015 и 113/2017).

**Члан 10.**

Наручилац задржава право да једнострано раскине овај уговор, уз раскидни рок од 10 дана уколико**:**

* Добављач касни са испоруком добара дуже од 3 (три) календарска дана;
* испоручена добра не одговарају прописима или стандардима за ту врсту добара, квалитету и квантитету наведеном у понуди Добављача, а Добављач није поступио по примедбама Наручиоца;
* се у току трајања уговора, због одступања од понуђеног квалитета производа изврши повраћај Добављачу више од три пута, што ће се евидентирати записником Наручиоца у складу са дефинисаним процедурама. Уколико се Добављачу изврши повраћај производ због одступања од понуђеног квалитета, а Добављач тај производ замени у року од 24 часа, такав повраћај није основ за раскид уговора.
* у случају да Наручилац и Добављач не постигну споразум о промени цене предмета набавке;
* у случају недостатка средстава за његову реализацију;

Уговор се раскида писменом изјавом која садржи основ за раскид уговора и доставља се другој уговорној страни.

**Члан 11.**

Уговорне стране су се сагласиле да за све што овим уговором није предвиђено важе одредбе Закона о облигационим односима.

**Члан 12.**

Уговорне стране су сагласне да сва спорна питања у вези са реализацијом Уговора решавају споразумно, у супротном надлежан је Привредни суд у Крагујевцу.

**Члан 13.**

Овај уговор је сачињен у 4 (четири) истоветних примерка, по 2 (два) за сваку уговорну страну.

**ДОБАВЉАЧ НАРУЧИЛАЦ**